b'\n_START_ARTICLE_\nAltev\xc3\xa5gen\n_START_PARAGRAPH_\nAltev\xc3\xa5gen er et naturomr\xc3\xa5de som ligger p\xc3\xa5 Trondenes utenfor Harstad._NEWLINE_Navnet Altev\xc3\xa5gen er trolig etter gammelnorsk alptr som betyr svane. Altev\xc3\xa5gen er alts\xc3\xa5 "svanev\xc3\xa5gen", eller "v\xc3\xa5gen der svanene holder til"._NEWLINE_Det beste utsynet over omr\xc3\xa5det f\xc3\xa5r man fra Prekestolen. Denne fremskytende berghyllen gir et flott overblikk over v\xc3\xa5gen og Toppsundet. En informativ tavle gir forklaringer til landskapet og navn p\xc3\xa5 de omr\xc3\xa5der og fjelltopper en se fra dette utkikkspunktet. Nede p\xc3\xa5 strandflaten ligger fornminnene som knytter Altev\xc3\xa5gen til Snorres saga om Olav den hellige, samt nyere tids kulturminner som tufter etter kirkestue og naust.'